Mohd Rafiq Mohd Abdullah

Mohd Rafiq bin Mohd Abdullah merupakan seorang ahli politik Malaysia yang telah berkhidmat sebagai Ahli Dewan Undangan Negeri Selangor (ADUN) bagi Kuang sejak Ogos 2023. Beliau merupakan ahli Parti Pribumi Bersatu Malaysia (BERSATU), sebuah parti komponen dalam gabungan Perikatan Nasional (PN) dan sebelum ini Pakatan Harapan (PH). Beliau telah berkhidmat sebagai Ahli Majlis Pimpinan Tertinggi BERSATU sejak Ogos 2020 dan Ketua Bahagian BERSATU Sungai Buloh sejak Oktober 2018.

 Kerjaya politik 
 Ahli Dewan Undangan Negeri Selangor (sejak 2023) 
 Pilihan raya negeri Selangor 2023 
Dalam Pilihan raya negeri Selangor 2023, Mohd Rafiq membuat penampilan sulung dalam pilihan raya selepas dicalonkan oleh PN untuk bertanding di kerusi negeri Kuang. Mohd Rafiq memenangi kerusi tersebut dan telah dipilih sebagai Ahli Dewan Undangan Negeri Selangor bagi Kuang untuk penggal pertama selepas menewaskan Hasnal Rezua Merican Habib Merican daripada Barisan Nasional (BN) dan calon bebas, Sallehudin Amiruddin yang mempertahankan kerusi itu dengan majoriti 4,875 undi. 

Pada 19 Ogos 2023, sebagai ADUN Kuang, Mohd Rafiq menyatakan bahawa sesebuah kerajaan harus bertindak adil kepada semua wakil rakyat yang dipilih. Beliau menyifatkan isu peruntukan kerajaan yang tidak adil sebagai punca kepada politik berlebihan yang berlaku di Malaysia dan menegaskan bahawa pemberian peruntukan yang adil kepada semua wakil rakyat mampu menyelesaikan masalah politik. Beliau turut berkata adalah sukar bagi wakil rakyat untuk berkhidmat kepada rakyat tanpa peruntukan mencukupi dan menyifatkannya sebagai satu bentuk layanan dua darjat. Beliau turut menggesa supaya politik balas dendam dihentikan, di mana wakil rakyat pembangkang tidak diberikan peruntukan kerajaan sehingga menyusahkan rakyat. Tambahan pula, beliau mendedahkan bahawa walaupun peruntukan kerajaan ada, ia tidak disalurkan kepada wakil rakyat tetapi kepada penyelaras untuk melaksanakan aktiviti. Beliau turut menyatakan bahawa gaji wakil rakyat pembangkang digunakan untuk membantu rakyat tetapi jumlah tersebut tidak mencukupi, memaksa mereka mencari sumber kewangan lain. Beliau menegaskan bahawa kesemua 22 ADUN pembangkang di Selangor akan menyuarakan bantahan dengan lantang dalam sidang Dewan Undangan Negeri sekiranya peruntukan yang adil tidak diberikan kepada mereka.

 Keputusan pilihan raya 
+ Dewan Undangan Negeri SelangorTahunKawasan pilihan rayaCalonUndiPeratusLawanUndiPeratusUndi sahMajoritiHasil2023N13 Kuang (BERSATU)18,49455.37%Hasnal Rezua Merican Habib Merican (UMNO)13,61940.78%33,4004,87573.24%Sallehudin Amiruddin (BEBAS)1,2873.85%

 Anugerah 
  :
 50px Penerima Bintang Cemerlang Masyarakat (B.C.M.) (2019)

 Rujukan 

Kategori:Orang hidup
Kategori:Anggota Parti Pribumi Bersatu Malaysia
Kategori:Orang dari Selangor
Kategori:Ahli politik Malaysia berketurunan Melayu
Kategori:Ahli Dewan Negeri Selangor ke-15